Nr. L 8/32 De Europæiske Fællesskabers Tidende 10. 1. 85 KOMMISSIONENS.  BESLUTNING af 19. december 1984 om bemyndigelse af Irland til fortsat at anvende visse beskyttelsesforanstalt- ninger i henhold til traktatens artikel 108, stk. 3 (Kun den engelske udgave er autentisk) (85/15/EØF)  KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 108, stk. 3, og ud fra følgende betragtninger : Ved Kommissionens beslutning af 3. december 1980 fik Irland bemyndigelse til at træffe visse foranstalt- ninger i henhold til traktatens artikel 108, stk. 3; betalingsbalancens løbende poster udviser fortsat et stort underskud til trods for en klar fremgang, som skyldes, at der i 1981 blev iværksat en række foran- staltninger med henblik på at forbedre den finansielle situation og styrke den irske økonomis konkurren- ceevne på mellemlang sigt ; rentebetalingerne på den store udlandsgæld, som er vokset i takt med apprecieringen af dollaren og stig- ningen i de internationale rentesatser, udgør en alvorlig hindring for tilpasningen af den irske økonomi ; ' hvis denne tilpasningsproces skal fortsætte, samtidig med at kursen på det irske pund holdes på et stabilt niveau, er det nødvendigt at opretholde de beskyttel- sesforanstaltninger, som Irland bemyndigedes til at iværksætte for at hindre en omfattende kapitalud- strømning ; de irske myndigheder skal drage omsorg for, at enhver mærkbar forbedring af betalingsbalancen og udlands- gælden medfører en lempelse af beskyttelsesforanstalt- ningerne — VEDTAGET FØLGENDE BESLUTNING : Artikel 1 1. —Irland bemyndiges til midlertidigt og inden for de grænser, der er fastsat i bilaget til nærværende beslutning, at nedlægge forbud mod eller kræve forud- gående valutabevilling til afslutning eller gennemfø- relse af transaktioner og overførsler i forbindelse med de kapitalbevægelser, som i henhold til artikel 2 i Rådets direktiv af 11. maj 1960 (første direktiv til gennemførelse af artikel 67), ændret ved direktiv af 18. december 1962, er frigjort for restriktioner på datoen for nærværende beslutning. 1 2. Nærværende beslutning er gyldig i tre år fra datoen for dens vedtagelse, medmindre Kommissionen beslutter at forlænge gyldighedsperioden på de i artikel 2, stk. 3, fastsatte betingelser. Artikel 2 1. Kommissionen følger opmærksomt udviklingen i den økonomiske situation i Irland. 2. Den forbeholder sig ret til efter samråd med den berørte medlemsstat at ændre eller ophæve nærvæ- rende beslutning, hvis den konstaterer, at forudsætnin- gerne for dens vedtagelse har ændret sig væsentlig, eller hvis virkningerne viser sig at være mere restrik- tive, end formålet tilsigter. 3. —Hvis Irland inden nærværende beslutnings udløb gør gældende, at der er vedvarende betalingsbalance- vanskeligheder, eller at der er alvorlig fare for vedva- rende betalingsbalancevanskeligheder, vil Kommis- sionen foretage en helhedsvurdering af den økono- miske situation og derefter tage stilling til, om de faktisk gældende beskyttelsesforanstaltninger helt eller delvis bør forlænges. Artikel 3 Beslutningen af 3. december 1980 ophæves. Artikel 4 Denne beslutning er rettet til Irland. Udfærdiget i Bruxelles, den 19. december 1984. På Kommissionens vegne Gaston THORN Formand